langs: pt it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en en gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“A solidariedade chea un oco que todos temos no corazón” | Odsolidaria
Como facer parte do noso voluntariado
“A solidariedade chea un oco que todos temos no corazón”
Carlos Lucas, médico estomatólogo de 67 anos de idade, mantivo operativa a súa propia clínica dental en Albacete durante 35 anos. Xubilouse en febreiro de 2015. Aínda que xa non exerce como dentista ao estar dado de baixa no Colexio de Odontólogos e Estomatólogos albaceteño, segue vinculado ao mundo odontológico colaborado na Clínica Solidaria da cidade castelán-manchega, onde presta axuda técnica. Esta é a súa historia.
— Colaboras na Clínica Solidaria de Albacete desde moi ao principio. Como empezou todo?
— Eu estaba en Inglaterra para celebrar os aniversarios da miña única neta, e lin na edición dixital da Tribuna de Albacete que ao cabo duns meses abriría a Clínica Solidaria. En canto cheguei a Albacete establecín contacto con María Dolores Cuenca para ofrecerme como colaborador no aspecto práctico: emendar avarías técnicas de pouca importancia, colocar o letreiro de Odontoloxía Solidaria… cousas así. Como non podo exercer como odontólogo, pensei que era outra maneira de cooperar co proxecto.E así seguimos. De cando en vez chámanme, ou eu paso por alí, e fago o que se requira. É un papel pouco visible, pero necesario.
— Entre outras cousas, estás pendente de axustar os equipos…
— Se unha turbina non acaba de ir ben a engraso, e cousas así. Ten en conta que cando eu establecín a miña propia consulta en Albacete non había ningún servizo técnico de equipos dentais na cidade. Entón, para evitar os custos que supoñía o traslado dun técnico de Madrid a Albacete, tiven que aprender a reparar as avarías dos meus equipos. Eses pequenos coñecementos algunha vez permitíronnos non deixar de usar un equipo na Clínica Solidaria de Albacete.
— Por que, ao coñecer que se abría a Clínica Solidaria de Albacete, decidiches implicarche?
— Porque axudar ás persoas en risco de exclusión social, e darlles como mínimo un tratamento dental básico, paréceme unha causa nobre. Hai que facerlles un oco e traballar para eles.
— É unha maneira de facer un pouco máis xusto o noso mundo?
— Por suposto. Hoxe en día hai moitas organizacións non gobernamentais que axudan aos necesitados. É unha nota de calidade e de achegamento a estas persoas, e desde logo a Clínica Solidaria de Albacete marcou un fito na cidade. Ningunha outra especialidade ten unha clínica destas características, quizá porque a enfermidade dental ataca con moita máis frecuencia ás persoas que están nunha situación económica complicada.
— Na túa opinión, por que é interesante ser solidario?
— É unha maneira de encher un oco que temos todos no corazón. Hai moita xente necesitada e temos que colaborar, darlle un a estas persoas tratamento básico e que poidan masticar e gozar un pouco comendo. Isto supón unha satisfacción para o que o fai.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


document_lang: gl

langs: es it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl es en gl gl en gl gl en gl gl en gl es en gl gl en gl fr en gl pt gl es pt es en en gl en gl

text:
Como facer parte do noso voluntariado
“Sinto ben dando algo do único que sei”
by Media OS | 29, 09,2017 | Entrevistas, Noticias, noticias_destacadas_ODS_Granollers
Josefina Guzmán de la Cruz, odontóloga de 58 anos, exerce no ámbito privado, pero saca horas para colaborar como voluntaria na Clínica Solidaria de Granollers. Orixinaria da República Dominicana, actualmente reside en Barcelona. Falamos con ela para coñecer mellor a...
“A solidariedade chea un oco que todos temos no corazón”
by Media OS | 18, 07,2017 | Entrevistas, Noticias, noticias_destacadas, noticias_destacadas_ODS_Albacete, Uncategorized @gl
Carlos Lucas, médico estomatólogo de 67 anos de idade, mantivo operativa a súa propia clínica dental en Albacete durante 35 anos. Xubilouse en febreiro de 2015. Aínda que xa non exerce como dentista ao estar dado de baixa no Colexio de Odontólogos e Estomatólogos...
“A solidariedade xorde dunha profunda empatía”
by Media OS | 04, 07,2017 | Entrevistas, Noticias, noticias_destacadas_ODS_Madrid
Zulma Beatriz Rodríguez Predrouzo é voluntaria da Clínica Solidaria de Madrid desde o ano 2011. Nada en Buenos Aires, empezou a exercer a odontoloxía na capital arxentina, ata que como tantos dos seus compatriotas tivo que emigrar a causa do tristemente soado...
“Estar en Odontoloxía Solidaria comporta un choque de realidade”
by Media OS | 16, 06,2017 | Entrevistas, Noticias, noticias_destacadas_ODS_Zaragoza, Uncategorized @gl
Carlos Bello, odontólogo de 24 anos, é un dos voluntarios que forman parte do equipo da Clínica Solidaria de Zaragoza. Licenciado en 2016, traballa na clínica odontoloxica da súa familia na capital aragonesa. Coñeceu a Fundación mediante un compañeiro de Facultade, e...
“Os pacientes apréndennos valores”
by Media OS | 31, 05,2017 | Entrevistas, Noticias, noticias_destacadas_ODS_Valencia
Modest Revert formou parte do grupo de profesionais do sector bucodental que, en 1999, puxeron en marcha a Clínica Solidaria de Valencia. Médico estomatólogo de 59 anos, Modest ten a súa propia clínica dental na cidade, e segue colaborando coa Fundación. Nesta...
“Non me fixen odontólogo só para gañar diñeiro”
by Media OS | 30, 04,2017 | Entrevistas, Noticias, noticias_destacadas, noticias_destacadas_ODS_Coruña
Alejandro Leirós, odontólogo de 24 anos, licenciouse en xuño de 2016. Vive en Pontevedra, pero percorre con frecuencia a distancia desde a cidade onde reside até a Coruña para exercer como voluntario na nosa Clínica Solidaria. Nesta conversación afondamos na súa...
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en es gl gl gl gl es pt en ru en gl pt gl es pt es en en gl en gl

text:
Convenio de Colaboración co Colexio de Hixienistas de Madrid | Odsolidaria
Como facer parte do noso voluntariado
Convenio de Colaboración co Colexio de Hixienistas de Madrid
Lara Vivero e Soledad Archanco
Odontoloxía Solidaria e o Colexio Profesional de Hixienistas Dentais de Madrid cimentaron a súa cooperación mutua mediante un Convenio de Colaboración que establece o marco da relación entre ambas entidades. O acordo foi asinado o pasado luns día 19 na sede colexial por parte de Lara Vivero, Delegada Social da Clínica Solidaria de Madrid e patroa da Fundación Odontoloxía Solidaria, e Soledad Archanco, presidenta do Colexio de Hixienistas madrileño.
O acordo –de vixencia bianual, e que se renovará automaticamente por idéntico período se ningunha das dúas partes expresa modificacións– establece entre outros puntos que Odontoloxía Solidaria dará prioridade aos profesionais do Colexio de Hixienistas madrileño nas accións de voluntariado da Clínica Solidaria de Madrid. Por parte do Colexio de Hixienistas Dentais de Madrid, e tamén entre outros aspectos, promocionarase o labor da Fundación Odontoloxía Solidaria entre os seus colexiados.
Ambas entidades comprométense así mesmo á organización conxunta de actividades formativas que respondan o interese común. Unha Comisión Mixta composta por dous representantes de cada unha das organizacións asinantes velará polo cumprimento e planificación futura dos termos do convenio.
A presidenta do Colexio de Hixienistas de Madrid, Soledad Archanco, destaca que “o labor dos hixienistas dentais céntrase na prevención. Que mellor que orientar estes esforzos cara ás persoas máis desfavorecidas. Deste xeito evítanse posteriores problemas e enfermidades que, a consecuencia da falta de coidados, poden conducir a problemas que van máis aló do estético, xa que comportan unha perda de funcionalidade da boca”.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: es es

text: Comentarios en: Convenio de colaboración entre HIDES Aragón y Odontología Solidaria


langs: gl es

text: Comentarios en: “Sinto ben dando algo do único que sei”


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en es gl gl gl gl gl gl gl gl gl es pt en ru en gl pt gl es pt es en en gl en gl

text:
“Un pouco de cada un é moito para todos” | Odsolidaria
Como facer parte do noso voluntariado
“Un pouco de cada un é moito para todos”
Jesús López Espinosa, odontólogo de 34 anos, comezou como voluntario na Clínica Solidaria de Madrid hai dous anos e medio. Estudou a carreira na Universidade Europea de Madrid. Na actualidade ten a súa propia clínica na cidade, e tamén colabora como especialista noutros centros. Esta é a súa experiencia e opinión sobre o traballo que desenvolve Odontoloxía Solidaria.
— Por que te enrolaches como voluntario na clínica de Odontoloxía Solidaria en Madrid?
— A partir de certa altura comecei a procurar sitios onde facer voluntariado. A miña primeira idea era viaxar, mais dei co proxecto de Odontoloxía Solidaria en Madrid. Decidín probar, e até hoxe. A experiencia está a ser moi positiva. Eu só fago endodoncia e, como hai moitos pacientes que as precisan, trato de aproveitar ao máximo todo o tempo que estou na clínica, para facer todas as endodoncias que poida. Vou lixeiro, e aínda que non paso moito tempo a falar coa xente, o trato cos pacientes é bo. Entendo que se podo facer unha endodoncia máis é mellor para eles que se estiver a preguntarlles pola familia e tal. Na miña clínica falo máis coa xente, mais aquí trato de facer todo o traballo posible, porque é o que se precisa. A primeira idea era ir á clínica un día cada dúas semanas, mais non é estraño que me pidan que vaia algún día máis; cousa que fago encantado.
— Que te motiva para ser voluntario?
— A necesidade da xente. Entendo que é preciso, e que non é necesario ir moi lonxe para colaborar, porque no mesmo Madrid hai xente que o pasa mal e que podemos atender. Paréceme que un pouco de cada un é moito para todos. Se ti pos un granciño de area, contribúes para que haxa un pouco máis de xustiza social. Hai xente á que a vida non lle foi ben, que non tivo tanta sorte como nós, e non é xusto que esta xente ou seus fillos carezan de acceso aos tratamentos odontolóxicos. Eu quero dedicar unha parte do meu tempo a tentar paliar isto, porque me parece que é o máis xusto. Imaxina que todos os dentistas de España o fixesen, que fosen media hora cada quince días a ver un ou dous pacientes: todo o mundo, incluída a xente que non ten recursos, estaría cuberto.
— Hai unhas semanas participaches na formación que se deu en Badajoz, centrada no trato con pacientes con discapacidade. Que tal a experiencia?
— Foi interesante. Fomos ver o protocolo do Servizo Estremeño de Saúde para as crianzas con discapacidade, porque traballaremos coa Asociación Hanan, de Tetuán, nun proxecto destas características. Gustoume ben a experiencia de Badajoz, o ver como teñen os protocolos e como funciona o tratamento con anestesia de pacientes especiais no hospital. Foi moi interesante tratar co Dr. Rueda. Coñecino en novembro en Barcelona, cando recibiu o Premio OS. No final da súa palestra fun saudalo, mais non falamos moito. Cando estiven en Extremadura, trabei unha moi boa relación con el.
— Pensas que Odontoloxía Solidaria está nun bo momento?
— A parte organizativa non a coñezo moi ben. Mais no día a día vexo que vai funcionando ben. Penso que damos un bo servizo aos pacientes, e que é unha cousa ben bonita. Tamén che digo que sempre se poden mellorar cousas.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en gl gl gl gl es pt en ru en gl pt gl es pt es en en gl en gl

text:
O Consello Xeral de Dentistas premia o proxecto de Odontoloxía Solidaria en Tetuán. | Odsolidaria
Como facer parte do noso voluntariado
O Consello Xeral de Dentistas premia o proxecto de Odontoloxía Solidaria en Tetuán.
Voluntariosde Odontoloxía Solidaria no proxecto Coida os teus Dentes en Tetuán
O Consello Xeral de Dentistas distinguiu cun dos seus premios anuais o proxecto Coida os teus Dentes, unha iniciativa conxunta da Fundación Odontoloxía Solidaria e a Asociación Hanan de Tetuán, dirixido a prestar atención odontolóxica a pacientes con necesidades especiais na mencionada cidade marroquí
A presidenta de Odontoloxía Solidaria, María Dolores Cuenca, recolleu o galardón o pasado día 15 de decembro en Madrid, no transcurso da Gala da Odontoloxía e Estomatoloxía Española, na que se fixo entrega dos premios a distintas personalidades, organismos e institucións que mostraron o seu compromiso coa saúde oral no noso país.
No seu discurso de aceptación e agradecemento do Premio de Axuda ás ONG do Consello de Dentistas, María Dolores Cuenca lembrou ante os presentes que “a pobreza afecta dalgunha forma a case o 27% da poboación española”. Ante esta realidade, proseguiu a presidenta de OS, “moitas veces, a nosa conciencia adorméntase e non presta atención ao home ou muller que sofre xunto a nós. Esas persoas, consideradas para moitos, o último da sociedade, cuestionan as nosas vidas e por iso a mirada do pobre debe ser sensibilizadora das nosas conciencias e da inxustiza social“. “Hoxe temos que identificar os novos rostros da pobreza, deses homes, mulleres e nenos moitas veces explotados, violados e marxinados na sociedade e a miseria. Eses rostros son un berro que nos zarandea e interpélanos”, indicou tamén a Dra. Cuenca na súa intervención.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: “Sen axudar os demais, a vida non ten sentido”


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en hu gl gl gl gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“A solidariedade é unha forma de estar agradecido á vida” | Odsolidaria
Como facer parte do noso voluntariado
En Odontoloxía Solidaria non camiñamos sós. Sendo o voluntariado a forza motriz da Fundación, os nosos proxectos son tamén posibles grazas á complicidade doutras entidades e institucións. Sirva de exemplo o Colegio de Odontólogos e Estomatólogos de Albacete, cuxa colaboración foi vital no caso da posta en funcionamento da Clínica Solidaria da cidade de Castela-A Mancha. Ismael Tárraga, de 56 anos, preside desde 2014 este Colexio, que agrupa por volta de 230 profesionais.
— O Colexio de Albacete acompañou Odontoloxía Solidaria neste proxecto desde moi cedo. Como se produciu o primeiro contacto?
— Foi aos poucos días de tomar eu posesión como presidente do Colexio. Coincidín con Dolores Cuenca na rúa de forma casual, e faloume da súa intención de montar unha clínica solidaria en Albacete. Eu díxenlle que podía contar comigo, porque esa era tamén a miña idea. Ela foi a que propuxo traballarmos con Odontoloxía Solidaria, porque xa coñecía o funcionamento da clínica solidaria de Valencia. Tratámolo na Xunta do Colexio e pareceunos ben desde o primeiro momento. A decisión foi unánime. De feito, varias persoas da Xunta están a colaborar actualmente como voluntarias na clínica.
— Posteriormente, como se foi concretando a colaboración do Colexio?
— Maiormente no ámbito institucional. Fixemos xestións perante a Deputación para pedirmos axudas. Ao primeiro ían darnos un local, mais como finalmente non foi posible, pedimos unha axuda equivalente ao global do alugueiro dun ano. Falamos tamén co Concello de Albacete sobre a colaboración dos Servizos Sociais. Á inauguración da clínica viñeron tanto o alcalde da cidade como a vicepresidenta da Deputación, para alén do bispo de Albacete.
Tamén puxemos o proxecto en coñecemento de todos os nosos colexiados, que estiveron maioritariamente a favor, e en moitos casos colaboran todo o que poden. Ademais, fixemos xestións con outras entidades para tentar que nos concedesen axudas… O Colexio colabora en todo o que lle é posible… e un pouco máis. A colaboración mantense porque este é un proxecto que tamén consideramos noso e con esta óptica estamos a traballar para a súa continuidade e éxito.
— Que balance fai dos primeiros meses de funcionamento da clínica?
— Un balance moi positivo. Os voluntarios (quer sexan hixienistas, quer asistentes ou dentistas) están contentos co traballo que se está a facer. Os pacientes xa están a ver os resultados, e tamén se nota que están contentos. Viñeron moitos usuarios e está a facerse un grande número de visitas. Eu penso que estamos no bo camiño. Cada día van incorporándose novos voluntarios. A profesión implicouse co proxecto, porque veu cubrir un oco importante. Anteriormente, todos, nas nosas clínicas, fixemos cousas de forma altruísta con algúns pacientes, e por sorte agora temos unha clínica solidaria na cidade que fai precisamente iso.
— Esta implicación da profesión a que se refire, denota que existe un espírito solidario entre os odontólogos da zona. Na súa opinión, por que cómpre ser solidario?
— Cómpre selo simplemente porque quen estamos nunha mellor situación debemos estar agradecidos á vida. Cómpre axudar as persoas que o precisan no noso contorno, porque facemos parte dunha sociedade da que non nos podemos abstraer. Debemos estar na realidade social. O noso traballo é coidar sorrisos, e non se me ocorre nada mellor que ver un sorriso no rostro das persoas que, polas súas condicións económicas, non puideron acceder a unha serie de tratamentos. Todas as actuacións que se fan a prol do contorno social acaban por repercutir nunha mellor xustiza social. Cómpre estar presente para compensar, sequera un pouquiño, as desigualdades.
— Que opinión ten sobre o modo de traballar e os protocolos de Odontoloxía Solidaria?
— Parécenme ben. Persoalmente, penso que hai algo que podía revisarse. Actualmente non se realizan ortodoncias, e eu penso que se podería tentar facer actuacións deste tipo. Dígoo pensando, nomeadamente, nas crianzas, que son as máis prexudicadas cando unha familia ten unha situación social desfavorable. Unha corrección con ortodoncia vai mellorar a súa saúde e estima. Penso que este é un aspecto a reconsiderar.
— Que impacto ten a clínica na poboación máis desfavorecida da zona?
— Positivo, sen dúbida. Todo o mundo terá que recoñecer, e en realidade xa recoñece, que é un grande labor o que estamos a facer. Cada vez que comento con alguén cousas do proxecto, recibo opinións positivas. Iso é a diario. Paréceme que ten un impacto importante para a profesión, e para situármonos socialmente no lugar que nos corresponde. Temos que facer este labor.
— Fala da necesidade de facer este labor como se fose unha obriga moral…
— Exactamente. Todo o mundo ten a obriga moral de tentar axudar as demais persoas. E cando digo todo o mundo falo dos odontólogos, os médicos, os condutores, os albaneis, os carpinteiros… Por exemplo, cando estabamos a acondicionar a clínica de Albacete viñeron carpinteiros a axudarnos que traballaron case de forma altruísta. Tamén cómpre destacar a colaboración solidaria do enxeñeiro técnico do proxecto. Dalgún modo, todos precisamos ser solidarios nalgún momento.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl pt en es gl gl gl gl gl gl gl gl gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“A nosa sociedade avanzará grazas á solidariedade” | Odsolidaria
Como facer parte do noso voluntariado
Robert Monsó, médico odontólogo de 58 anos, colabora na Clínica Solidaria SOPS Badalona, que atende pacientes con VIH, e á que acode como voluntario quincenalmente. As súas motivacións solidarias teñen un vector duplo, espiritual e social, de que nos fala nesta conversa.
— O teu vínculo con Odontoloxía Solidaria vén de lonxe…
— Si. Cheguei a través dunha odontóloga que eu coñecía e que colaboraba na Fundación: ela contoume como funcionaba… Comecei como voluntario en SPOTT Barcelona, onde estiven un par de anos a colaborar. Despois deixeino, e uns poucos de anos máis tarde volvín a contactar con Odontoloxía Solidaria para retomar a colaboración. Desde hai catro anos son voluntario en SOPS Badalona.
— Por que decidiches retomar a colaboración?
— Quería exercer como voluntario dentro do meu ámbito laboral. Como xa tiña a experiencia da miña primeira época con Odontoloxía Solidaria, decidín regresar. Eu son cristián evanxélico e sigo a ensinanza de Xesús no que se refire a achegarse aos demais, axudalos e comprender as súas necesidades. Neste sentido, colaboro en diversas entidades. Son voluntario de Amics da Gent Gran, onde fago acompañamento dunha aboa de 103 anos, que é a veterana da ONG. Na comunidade da miña igrexa facemos doazón de alimentos, e tamén colaboro coa ONG Nova Vida do barrio do Raval en Barcelona, onde organizamos ceas para persoas sen abrigo.
— Para alén da motivación que se deriva do aspecto relixioso, nesta actividade hai tamén unha compoñente social?
— Claro que si. A miña motivación de fondo é espiritual mais o que procuraba Xesús, como procuro eu, era a xustiza social, algo que non existe no mundo. Trátase de dar un pouco do que recibes á xente que o precisa.
— En Badalona trátanse pacientes con VIH. Que características especiais ten traballar con estas persoas?
— Basicamente, son persoas que teñen má saúde. Cómpre estar atento aos tratamentos que se aplican, especialmente nas extraccións, polo tema da coagulación. Pero para outros aspectos non hai diferenza ningunha.
— Cal é a túa experiencia ao tratar con estas persoas usuarias?
— Moi boa, hai unha relación moi boa. Eles saben que nós somos voluntarios, e sempre hai unha disposición especial, e moi bo entendemento en xeral, aínda que sempre poida existir algunha excepción. As persoas que veñen agradecen moito o traballo que facemos e fican contentas con el. Ademais de prestar un servizo, tamén recibes moito da xente que vén; basicamente, o seu agradecemento, ou o ver que están contentos cando saen da clínica coa boca arranxada, que é algo moi importante para eles por causa do traballo. É a satisfacción de facer feliz a xente.
— Esa é a túa recompensa, non?
— Si, aínda que non fago isto na procura dunha recompensa. Mais si, alégrate ver que realmente estás a facer un traballo necesario, porque hai xente que non ten posibilidade de ser tratada noutro lugar.
— Pensas que, en xeral, esta profesión é solidaria?
— Penso que ultimamente a cousa foi a máis, quizais porque no ámbito profesional a día de hoxe hai máis oferta que demanda. Nestes últimos anos houbo unha mudanza bastante importante na profesión. Existen varias entidades que traballan neste tema, e outras que traballan fóra do noso territorio. Eu tiven a posibilidade de colaborar en África. Isto significa que, pouco a pouco, está a ser unha profesión máis solidaria.
— Fálanos da experiencia en África que referiches hai un anaco…
— Estiven na Guinea Ecuatorial. Estiven 15 días nunha clínica odontolóxica. Fixen este voluntariado cunha ONG que se chama Más que Salud, que é unha entidade cristiá evanxélica. Fomos alí profesionais de diversas especialidades médicas: medicina xeral, pediatría, odontoloxía…
— Dicías antes que a profesión é máis solidaria agora do que antes. Dirías que a nosa sociedade tamén?
— Eu penso que si e que grazas a iso a nosa sociedade avanzará. Se ficásemos a agardalo dos de arriba, estabamos bos. Eu penso que hai moita solidariedade, moita xente que se move. Penso que, en xeral, temos consciencia de que cómpre ser solidario co próximo, porque nun momento determinado podes ser ti quen precise axuda. A vida dá moitas voltas e nunca sabes onde podes ir dar. Hoxe hai moita información, móvense moitas cousas, existen moitas entidades, e penso que quen quere, colabora. Neste momento non podes escusarte co descoñecemento. Non hai escusa para non colaborar.
— E que se debe facer para que os de arriba tamén fagan o que corresponde?
— Boa pregunta… Penso que debían andar máis a pé e tocar un pouco máis a rúa, coñecer mellor a realidade. Paréceme que tamén son conscientes diso. Ultimamente hai partidos políticos que poñen máis énfase no problema social, quer sexa en relación á pobreza enerxética quer ao tema alimentar. Eu penso que o diñeiro pode redistribuírse doutra forma, e que no noso mundo non debía haber as carencias e diferenzas que existen actualmente. É precisa unha mudanza de mentalidade a nivel político, que pouco a pouco está a chegar.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en ca gl gl gl gl gl gl gl gl gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“A solidariedade é un valor implícito na nosa profesión” | Odsolidaria
Como facer parte do noso voluntariado
Pasadas as vacacións, conversamos con Enrique Llobell, presidente do Ilustre Colegio Oficial de Odontólogos y Estomatólogos de Valencia (ICOEV). O colexio valenciano concede o Premio Solidaridad, distinción que Odontoloxía Solidaria compartiu en 2014 coa ONG Una Sonrisa Para Centroamérica, e que recibiu de modo íntegro, en 2015. Cirurxián maxilofacial e estomatólogo de sesenta e dous anos de idade, o doutor Llobell preside desde hai seis anos o ICOEV, entidade que agrupa por volta de 2000 colexiadas e colexiados. O presidente do Colexio está a favor da inclusión dos tratamentos odontolóxicos no sistema público de saúde, e salienta que a profesión sanitaria envolve unha vocación solidaria.
─ Que lles levou a instaurar o Premio Solidaridad ICOEV?
─ Presentáronse traballos de colegas que desenvolvían labores sociais por todo o mundo e pensamos que estas iniciativas merecían unha axuda. Como nos pedían apoio para varios proxectos, decidimos que o mellor era crear un premio. Finalmente, decidimos dálo a proxectos que se desenvolvan na Comunidade Valenciana. Isto non significa que os outros proxectos non sexan interesantes, mais pensamos que unha acción no Amazonas, por dicir un lugar do mundo, ficaba moi diluído para o colexio profesional de Valencia, e preferimos dar prioridade a aquilo que axuda os necesitados da nosa propia comunidade.
─ Quizais esta decisión ten aínda máis sentido en tempos de crise como os actuais…
─ Sen dúbida. Se non tivésemos necesidades na Comunidade, pensariamos que sería interesante dar esta axuda solidaria a outros lugares do mundo. Mais acontece que neste momento, coa crise que hai, moita xente de aquí precisa dela.
─ A instauración do Premio denota unha afinidade ideolóxica, por así dicir, coas persoas que emprenden accións solidarias?
— A xente que emprende estes proxectos merece axuda e toda a nosa consideración, porque desenvolven un labor social que ás veces é moi difícil e moi ingrato. Teñen todo o noso apoio.
— Que razóns impulsan unha/un profesional á solidariedade?
─ A resposta comeza xa na propia profesión. Somos profesionais sanitarios, e penso que sermos solidarios é algo que vai implícito na nosa vocación.
─ No entanto, ha de haber excepcións…
─ É certo que no mundo da odontoloxía estamos a ver xente que, por exemplo, se dedica a pór implantes, porque é co que se gaña diñeiro, e non fai empastes porque non gaña tanto. Iso implica pouca solidariedade e tamén implica pouco amor á profesión, pouco interese por conservar os dentes dos cidadáns. A algúns pódeselles acusar de pouco solidarios, mais eu insisto en que no mundo da sanidade todo comeza cunha intención solidaria, unha vontade de axuda aos demais.
─ O sistema público de saúde debería ampliar as súas prestacións en materia odontolóxica?
─ É algo que estou a pedir desde moito antes de ser presidente do ICOEV. O da Seguridade Social en materia odontolóxica é absolutamente vergoñento. Non é que debese ampliar as prestacións, é que debía cubrir a saúde odontolóxica. É indecente que se cubran algunhas prestacións que non preciso referir, e que á xente sen medios que non teña dentes non se lle permita ter unha dentadura.
─ Faltará moito para conseguirmos esta cobertura?
─ Eu penso que non o verei. Paréceme que non hai absolutamente ningún interese por desenvolver un labor a prol das persoas que non poden pagar unha dentadura. Isto sempre dependerá dunha decisión política, mais a miña impresión é que non interesa que a odontoloxía estea dentro da Seguridade Social, aínda que o pidamos desde a profesión.
─ Pensa que esta é unha arela maioritaria na profesión?
─ Eu penso que si. Paréceme que calquera persoa de ben quere que o sistema sanitario español cubra todas as necesidades… e a necesidade de poder comer é ben importante.
─ Vostede visitou en varias ocasións a Clínica Solidaria de Valencia. Que ambiente percibiu nestas visitas?
─ Sempre me recibiron nun ambiente excelente, e tamén me parecen excelentes as persoas que hai alí. é un ambiente positivo, cheo de sorrisos, como penso que debía de ser sempre o ambiente cando tratamos pacientes. Penso que todos os que están alí dentro van para faceren o ben, e por iso teñen o sorriso xa incorporado.
─ Con eses e outros contactos terá coñecido os métodos e valores de Odontoloxía Solidaria. Que lles parece a nosa ONG?
─ Paréceme moi ben, e opino que debía ter máis apoio por parte dos políticos. Penso que debían implicarse un pouco máis, apoiar máis do que xa apoian en aspectos como a mellora do local ou axudas económicas.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: es it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl es en gl gl gl gl gl es pt en ru en gl pt gl es pt es en en gl en gl

text:
Voluntarios de OS participan na acción solidaria de Dentists 4 Refugees en Grecia | Odsolidaria
Como facer parte do noso voluntariado
Voluntarios de OS participan na acción solidaria de Dentists 4 Refugees en Grecia
Unha brigada de voluntarios de Odontoloxía Solidaria viaxará o vindeiro mes de novembro a Grecia, co obxectivo da colaborar na acción solidaria emprendida en febreiro de 2017 por parte de Dentists 4 Refugees. Trátase dunha iniciativa destinada a velar pola saúde bucodental dos numerosos refuxiados establecidos no país, potenciada pola Comisión Social do Col·legi Oficial d’Odontòlegs i Estomatòlegs de Catalunya xunto ás organizacións non gobernamentais Odontoloxía Solidaria, Dentistas Sen Fronteiras, Zerca y Lejos e Amb les Teves Mans, en colaboración con InWoCaDe Foundation e Khora Foundation.
Os voluntarios traballarán nunha clínica dental da cidade de Atenas aberta a finais de 2016 co obxectivo de atender aos refuxiados sirios, afgáns e doutros países que fuxiron dos conflitos armados dos seus respectivos países, e que desde hai longo tempo atópanse en Grecia, asentados en campos de refuxiados establecidos polas autoridades locais ou en distintos asentamentos non oficiais.
A situación destas persoas refuxiadas constitúe unha crise humanitaria sen precedentes. As accións emprendidas polas autoridades gregas, a Unión Europea e as Nacións Unidas resultan claramente insuficientes para facer fronte ao problema. Organizacións non gobernamentais e persoas a título individual asumen a imprescindible axuda humanitaria no país, aínda que a necesidade segue sendo aínda moi grande.
As organizacións internacionais de saúde que traballan sobre o terreo, constataron entre as principais patoloxías que afectan ás persoas refuxiadas en Grecia os trastornos psicolóxicos, as enfermidades crónicas descontroladas e as enfermidades bucodentais. No ámbito odontolóxico –e tendo en conta que a Seguridade Social grega non ofrece prestacións neste ámbito nin para os cidadáns do país nin para os refuxiados–, a falta de asistencia provoca que día tras día aumente a morbilidade de orixe bucodental.
Odontoloxía Solidaria está implicada na iniciativa Dentists 4 Refugees desde o momento no que empezou a fraguarse este proxecto para mediados de 2016, e desde entón foron diversos as viaxes de voluntarios da nosa Fundación a Grecia, co obxectivo de paliar na medida do posible a situación. Con todo, seguen sendo imprescindibles novos voluntarios para afrontar esta crise humanitaria. Os profesionais do sector bucodental (odontólogos, estomatólogos, hixienistas e auxiliares) interesados en implicarse neste proxecto, poden contactar para ese efecto coa Comisión Social do COEC mediante o correo electrónico social@coec.cat.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en gl gl gl gl gl gl gl gl es pt en ru en gl pt gl es pt es en en gl en gl

text:
Cara a unha nova Clínica Solidaria en Málaga | Odsolidaria
Como facer parte do noso voluntariado
Cara a unha nova Clínica Solidaria en Málaga
Firma del convenio de colaboración en Málaga
Odontoloxía Solidaria esfórzase para maximizar os seus recursos materiais e humanos, co obxectivo de paliar, na medida das súas posibilidades as carencias da atención bucodental no sistema sanitario público, que implica que moitas persoas con escasos recursos non teñan acceso aos tratamentos que requiren. Moito é o traballo realizado, pero moitas son tamén as capas de poboación que demandan estes servizos, o que indica a necesidade de abrir novas Clínicas Solidarias en diversos puntos do territorio.
Neste sentido, sentáronse as bases para que no futuro a cidade de Málaga teña tamén unha Clínica Solidaria. Sería a segunda na provincia, xa que desde 2015 funciona en Fuengirola un centro da nosa Fundación.
A apertura de novos recursos necesita, ante todo, de complicidades con outras persoas e entidades comprometidas coa acción solidaria. Por iso, asinouse un Convenio de Colaboración entre o Colexio Oficial de Dentistas de Málaga, a Fundación CIRHMA e a Fundación Odontoloxía Solidaria co obxectivo de poñer en marcha e asegurar o funcionamento dunha Clínica Solidaria en Málaga, cuxos promotores son as dúas últimas entidades, e que se situará nun espazo público cedido polo Concello de Málaga.
O Dr. Lucas Bermudo por parte do Colexio de Dentistas de Málaga, Miguel Carmona como presidente da Fundación CIRHMA e o Dr. Jesús Rueda como vicepresidente de Odontoloxía Solidaria, asinaron fai escasas datas o mencionado acordo, cunha vixencia de dous anos, que se renovará automaticamente por idéntico período se ningunha das partes expresa modificacións.
Polo que respecta aos compromisos adquiridos polos asinantes, e entre outros puntos, Odontoloxía Solidaria comprométese a realizar os trámites pertinentes para a instalación, autorización de funcionamento e mantemento da futura clínica, “que atenderá a persoas en situación de vulnerabilidade de Málaga e a súa provincia” derivadas a través da profesionais da Área de Dereitos Sociais do Concello de Málaga, Centros de Saúde e Entidades de Acción Social.
Por outra banda, entre os compromisos da Fundación CIRHMA figuran a inclusión na súa carteira de servizos o servizo de Odontoloxía Solidaria, así como realizar “unha tarefa de dinamización e sensibilización das administracións públicas e entidades sociais do territorio a fin de presentar a iniciativa e tentar solicitar os apoios e recursos necesarios” para manter a Clínica Solidaria de Málaga.
O articulado do convenio establece tamén a colaboración do Colexio de Dentistas malagueño, que xunto a outros puntos promocionará o labor de Odontoloxía Solidaria entre os seus colexiados “para promover o fluxo de voluntarios”, ademais de “apoiar explicitamente nos foros públicos o labor da clínica”.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: O Grup de Llinars doa máis de 2 500 euros a Odontoloxía Solidaria


text: Comentarios en: “Estar en Odontoloxía Solidaria comporta un choque de realidade”


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en it gl gl gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“A xente que o pasa mal non é tan diferente de calquera de nós” | Odsolidaria
Como facer parte do noso voluntariado
Conversamos con Lara Vivero, que desde datas recentes é Delegada Social da Clínica Solidaria de Madrid. Odontóloga de 23 anos, a día de hoxe está a cursar dous mestrados, un en Ciencias Odontolóxicas e outro de Especialista en atención odontolóxica integrada na crianza con necesidades especiais, ambos na Universidade Complutense de Madrid.
─ Cando comeza o teu contacto con Odontoloxía Solidaria?
─ Fai algo máis de ano e medio. Principiei como estudante e fiquei despois como odontóloga. Souben da Fundación por Internet. Púxenme a procurar ONG que traballasen en odontoloxía e encontrei OS. Contactei por teléfono, visitei a clínica de Madrid e xa fiquei como voluntaria. Víase bastante bo ambiente, compañeirismo e sentinme a gusto inmediatamente. Cando aínda era estudante facía traballo de asistente odontolóxica: axudaba os odontólogos, recollía o instrumental, facía que as cousas fosen máis rápidas. Por parte dos odontólogos, eles ensináronme moito: explicábanme o que facían, e iso en parte foi un complemento á miña formación. Eu penso que a eles gustáballes ter unha estudante a axudar, como a min me acontece agora como odontóloga: faime ilusión poder transmitir o meu coñecemento e contribuír a que a persoa que está comigo sexa mellor profesional no futuro.
─ Tiñas algunha experiencia previa en organizacións solidarias?
─ Ningunha. Pensárao moitas veces, mais por falta de tempo e de información nunca dei o paso. Entrei en Odontoloxía Solidaria cando terminei cuarto de carreira; tiña todo o verán libre e quixen procurar algunha actividade relacionada co meu e, especialmente, coa que puidese axudar a xente que o precisaba.
─ Como se percibe Odontoloxía Solidaria no ambiente estudantil? Coñécese o suficiente?
─ Non, eu penso que non se coñece o suficiente. Os que eran os meus compañeiros de clase coñeceron Odontoloxía Solidaria porque ía eu e, de feito, tiña un par de compañeiros que viñan tamén á clínica comigo. Pero en xeral coñécese pouco. Paréceme que esta é unha área que podía potenciarse.
─ Que aprendiches na túa experiencia con OS a nivel humano?
─ Bastantes cousas. Acabas por aprender que realmente a xente que está a pasar necesidade ou está en risco de exclusión social non é tan diferente de ningún de nós. Hai moita xente que non coñece este sector da poboación, que nunca tratou con el, polo que a nivel social apréndese moito. Non se trata só do que ti achegas, creces moito no persoal e no profesional. Eu comparto plenamente a filosofía de Odontoloxía Solidaria. Paréceme que os tratamentos odontolóxicos básicos debía cubrilos a Seguridade Social, aínda que, de momento, é algo que vexo lonxe, porque a odontoloxía é custosa e en España non temos esa cultura.
─ Pensas que os poderes públicos recoñecen suficientemente o labor que realiza Odontoloxía Solidaria?
─ Penso que neste momento estamos a comezar a ter un pouco máis de recoñecemento, estamos a recibir máis subvencións de organismos que non nos deran subvencións antes… mais tamén penso que aínda nos resta camiño por percorrer nesa dirección.
─ Fálanos do día a día na Clínica de Madrid.
─ Hai moita rotación de voluntarios, no sentido de que algunha xente só pode vir un par de meses, ou despois ten que deixar de vir por motivos de traballo, e vai entrando xente nova. Tamén estamos uns cantos que levamos xa máis tempo. Mais como che dicía antes, o ambiente é moi bo, os traballadores axúdannos moito sempre que temos algún problema e tentamos axudarnos entre todos.
─ Es a Delegada Social desde fai pouco. Como encaras esta nova responsabilidade?
─ Si, desde fai pouquiño. Eu son unha especie de ponte entre os voluntarios e a organización. Encároo con ilusión, porque entre os voluntarios e a entidade tampouco hai moitos problemas. Entendémonos bastante ben.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en ca gl gl gl gl gl es pt en ru en gl pt gl es pt es en en gl en gl

text:
Terceiro concerto en beneficio de Odontoloxía Solidaria en Valencia | Odsolidaria
Como facer parte do noso voluntariado
Terceiro concerto en beneficio de Odontoloxía Solidaria en Valencia
O Palau de la Música de València
O Palau de la Música de València acollerá un concerto en beneficio de Odontoloxía Solidaria do que a Piccolo Unión Musical de Mislata será a protagonista. A cita será o próximo 11 de xuño (19:30 horas) na Sala Iturbi do Palau. É a terceira vez que a referida formación musical actúa en beneficio da Fundación, após as espléndidas sesións acontecidas en 2013 e 2015.
Desta vez participarán na gala catro agrupacións da Piccollo Unión Musical de Mislata. Na primeira parte, poderemos gozar da Banda-Orquesta Cracks, dirixida por Inma Moya, e da Jove Banda, baixo a dirección de Alejandro Galarza. Despois do descanso, ocuparán o escenario da Sala Iturbi a Orquestra Sinfónica da UMMI, dirixida por José Antonio Cavero, e a Banda Sinfónica da UMMI, novamente dirixida por Alejandro Galarza. Esta última agrupación actuará acompañada dun coro de 200 cantoras e cantores.
Esta variedade de formacións permite, segundo indican desde a Piccolo Unión Musical, “observar os valores que transmite a música, desde os intérpretes máis novos até os nosos maiores”. A iniciativa envolve un equipo de vinte persoas a traballaren para a coordinación dos 300 músicos e músicas que pasarán polo escenario.
As e os artistas prepararon un programa “moi diverso e e ameno”, do que nos adiantan a presenza no repertorio de pezas “moi espectaculares e para todos os públicos”, como Danzón núm. 2 para orquestra, de Arturo Márquez, Libertadores, de Óscar Navarro, ou Lluna mediterrània, de Teodoro Aparicio, entre outras. Desde a Piccolo Unión Musical sinalan tamén que “desta vez vamos ter algunha sorpresa”, que loxicamente non revelan totalmente, aínda que adiantan “unha impoñente posta en escena” e un final no que a proposta podería enriquecerse con algún elemento de danza.
O prezo para asistir a esta nova tarde-noite de música e solidariedade é de cinco euros por persoa. Os billetes poden adquirirse desde o sitio web do Palau de la Música de València.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en gl gl gl gl gl es pt en ru en gl pt gl es pt es en en gl en gl

text:
Máis de cen persoas refuxiadas atendidas polos voluntarios de OS en Grecia | Odsolidaria
Como facer parte do noso voluntariado
Máis de cen persoas refuxiadas atendidas polos voluntarios de OS en Grecia
Os voluntarios de OS, na clínica de Atenas xestionada por Seeds of Humanity
Unha brigada de voluntarios da Fundación Odontoloxía Solidaria formada por Aleix Amat, Jordi Galera e Alba Murillo, viaxou a Grecia entre os pasados días 9 e 19 de novembro, prestando asistencia bucodental a persoas refuxiadas no país heleno. No contexto da iniciativa Dentists 4 Refugees, os nosos compañeiros traballaron nunha clínica dental da cidade de Atenas xestionada pola organización Seeds of Humanity, atendendo aproximadamente a un centenar de persoas procedentes de Afghanistán, Paquistán, Irán, Iraq, Siria e Albania, que viven en campos de refuxiados ou edificios ocupados da cidade.
“A maioría de persoas que tratamos –comenta Alba Murillo– eran adultos de entre 20 e 50 anos de idade. Tamén dedicamos un día enteiro a atender maioritariamente a nenos na clínica”. Moitos destes nenos vivían coas súas familias en edificios ocupados como o que os voluntarios de Odontoloxía Solidaria visitaron ao pouco tempo de chegar ao país: “Alí tivemos a ocasión de facer unha primeira visita previa á súa asistencia á clínica”, engade.
A saúde bucodental das persoas refuxiadas que foron tratadas na clínica de Atenas era, segundo indica a nosa compañeira, “bastante deficiente. A maioría de pacientes viñan con dor. Fundamentalmente, tratamos caries moi profundas e extraccións, e proporcionabámoslles os antibióticos cos que chegamos ao país, xa que alí carecían de eles”. Cun ritmo de traballo intenso –”a clínica abría ás dez da mañá e traballabamos sen parar ata o peche ás seis da tarde”–, a experiencia destes voluntarios foi “enriquecedora no persoal”, a pesar da difícil situación que se vive en Grecia: “Ata que non chegas alí non te dás conta do gran nivel de pobreza do país. En Atenas esta realidade é moi visible, con moitos edificios como colexios ou hospitais abandonados”.
A iniciativa Dentist 4 Refugees, na que Odontoloxía Solidaria está implicada desde os seus inicios, está potenciada pola Comisión Social do Col·legi Oficial d’ Odontòlegs i Estomatòlegs de Catalunya ( COEC) xunto outras organizacións non gobernamentais como Dentistas Sen Fronteiras, Zerca y Lejos e Amb Les Teves Mans. O programa continuará os próximos meses. Os profesionais do sector bucodental (odontólogos, estomatólogos, higienistas e auxiliares) interesados en implicarse no proxecto, poden contactar coa Comisión Social do COEC mediante o correo electrónico social@coec.cat.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: es it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en gl gl en gl gl en gl gl en gl gl en gl gl en gl fr en gl pt gl es pt es en en gl en gl

text:
Como facer parte do noso voluntariado
Convenio de Colaboración co Colexio de Hixienistas de Madrid
by Media OS | 28, 02,2018 | Actualidade, Noticias, noticias_destacadas_ODS_Madrid, Uncategorized @gl
Odontoloxía Solidaria e o Colexio Profesional de Hixienistas Dentais de Madrid cimentaron a súa cooperación mutua mediante un Convenio de Colaboración que establece o marco da relación entre ambas entidades. O acordo foi asinado o pasado luns día 19 na sede colexial...
“A solidariedade xorde dunha profunda empatía”
by Media OS | 04, 07,2017 | Entrevistas, Noticias, noticias_destacadas_ODS_Madrid
Zulma Beatriz Rodríguez Predrouzo é voluntaria da Clínica Solidaria de Madrid desde o ano 2011. Nada en Buenos Aires, empezou a exercer a odontoloxía na capital arxentina, ata que como tantos dos seus compatriotas tivo que emigrar a causa do tristemente soado...
“Sinto que teño un deber coa xente que non tivo tanta sorte como eu”
by Media OS | 16, 03,2017 | Entrevistas, Noticias, noticias_destacadas, noticias_destacadas_ODS_Madrid
Conchi Lanza comezou a traballar hai vinte anos como protesista e máis tarde formouse como hixienista dentaria, profesión que exerce nunha clínica en Madrid e que combina cos estudos universitarios da carreira de Odontoloxía. A nosa compañeira, de 44 anos, é tamén...
O Consello Xeral de Dentistas recibe o Premio OS 2016
by Media OS | 02, 02,2017 | Actualidade, Noticias, noticias_destacadas_ODS_Madrid, Uncategorized @gl
O Consello Xeral de Dentistas de España recibiu o XI Premio Odontoloxía Solidaria, outorgado polo Padroado da Fundación coa finalidade de recoñecer o labor de quen desenvolveron accións sanitarias en beneficio das persoas con dificultades para acceder á saúde...
“A xente que o pasa mal non é tan diferente de calquera de nós”
by Media OS | 30, 11,2016 | Entrevistas, Noticias, noticias_destacadas, noticias_destacadas_ODS_Madrid, Uncategorized @gl
Conversamos con Lara Vivero, que desde datas recentes é Delegada Social da Clínica Solidaria de Madrid. Odontóloga de 23 anos, a día de hoxe está a cursar dous mestrados, un en Ciencias Odontolóxicas e outro de Especialista en atención odontolóxica integrada na...
“Un pouco de cada un é moito para todos”
by Media OS | 04, 07,2016 | Entrevistas, Noticias, noticias_destacadas_ODS_Madrid
Jesús López Espinosa, odontólogo de 34 anos, comezou como voluntario na Clínica Solidaria de Madrid hai dous anos e medio. Estudou a carreira na Universidade Europea de Madrid. Na actualidade ten a súa propia clínica na cidade, e tamén colabora como especialista...
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: Máis de 250 persoas nas actividades de promoción da saúde oral de Odontoloxía Solidaria


langs: es it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl gl gl gl gl gl gl es gl gl gl sk gl en es en gl pt gl es pt es en en es pt en ru en gl en gl

text:
Cómic “El Viaje de Juanjo” | Odsolidaria
Como facer parte do noso voluntariado
Comic “El Viaje de Juanjo”
Cómic dirixido principalmente ao público infantil que acuda ás nosas clínicas. O noso obxectivo é poidan ler o cómic, pintalo, para ao mesmo tempo que aprende consellos de saúde oral poidan establecer complicidade coa clínica dental e os seus profesionais.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: O ICOEV outorga o Premio Solidariedade a Odontoloxía Solidaria


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en gl gl gl gl gl gl es pt en ru en gl pt gl es pt es en en gl en gl

text:
Odontoloxía Solidaria aproba as súas normas de bo goberno e boas prácticas | Odsolidaria
Como facer parte do noso voluntariado
Odontoloxía Solidaria aproba as súas normas de bo goberno e boas prácticas
A norma regula diversos aspectos relativos ao funcionamento da entidade
A última reunión do Padroado da Fundación Odontoloxía Solidaria aprobou o documento Bo goberno e boas prácticas de xestión, destinado a regular diversos aspectos do funcionamento da entidade. O documento contempla como grandes ámbitos cuestións relativas á transparencia e a comunicación, o control e a supervisión financeira, o goberno da Fundación, o funcionamento e adopción de acordos por parte do Padroado e o Comité Executivo, as relacións da Fundación con doantes e voluntarios ou o funcionamento do equipo de xestión, así como aspectos relacionados coa aceptación, cumprimento e verificación das normas de bo goberno e boas prácticas. Anéxanse tamén o Regulamento de réxime interno do Delegado Social de clínica, o Protocolo de Voluntariado e os Protocolos de Tratamento.
Entre outros aspectos, a normativa fixa que a Fundación contará con fontes de financiamento que garantan a súa autonomía financeira, especificando que “non aceptará achegas económicas que condicionen o cumprimento dos seus obxectivos, valores ou principios, que poñan en perigo o cumprimento dos seus fins, ou cuxo orixe sexa ilícito ou non sexa transparente”. O respecto á ética e ás leis “inspirará a actuación de quen integra a Fundación, o que implica dilixencia, boa fe e primacía dos fins da Fundación”, remarca o texto.
As normas adoptadas polo padroado regulan tamén a transparencia en relación cos seus doantes, especificando entre outras cuestións que “a Fundación respectará a vontade dos seus doantes sen modificar ou aplicar as súas achegas a un destino distinto ao manifestado por aqueles, sen contar coa súa autorización expresa”; do mesmo xeito, proporcionará a esta doantes “información precisa e veraz sobre o destino dos fondos, distinguindo as cantidades aplicadas ao financiamento dos programas, das destinadas a gastos administrativos e das dedicadas á captación de fondos”.
No relativo ao voluntariado, e sempre entre outras normas, o documento fixa que “para o cumprimento das súas funcións, a Fundación proporcionará aos voluntarios a formación adecuada, directamente ou a través de terceiros”. Tamén se subscribirá “unha póliza de seguro, adecuada ás características e circunstancias da actividade desenvolvida polos voluntarios, que lles cubra dos riscos de accidente e enfermidade derivados do exercicio da actividade voluntaria, así como pola responsabilidade civil por danos causados a terceiros que puidese ser esixida ao voluntario ou á Fundación”.
O seguimento e control da aplicación destas normas será competencia do Padroado de Odontoloxía Solidaria, que “velará polo seu coñecemento e cumprimento, así como a súa actualización, tomando, en caso de vulneración, as decisións procedentes”.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: pt it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl pt en fr gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“Todos temos capacidades para mellorarmos este mundo” | Odsolidaria
Como facer parte do noso voluntariado
“Todos temos capacidades para mellorarmos este mundo”
En 2014, Dimitrii Chursin chegou procedente de Moscova ao noso país, onde se instalou coa súa familia. Odontólogo de 33 anos, é unha das persoas voluntarias da Clínica Solidaria de Valencia, experiencia que valora moi positivamente durante a conversación que tivemos con el.
— Canto tempo levas en Odontoloxía Solidaria?
— Comecei a primavera pasada. Convidoume a miña muller, Mariia, que tamén é voluntaria na clínica de Valencia. Eu nunca traballara nunha entidade solidaria, e decidín probar. Agora podo dicir que estou moi satisfeito coa experiencia e dou as grazas á miña muller por me ter convidado á Clínica Solidaria. Até agora, en realidade eu non sabía que me gustaba axudar a xente. Gústame cando vexo que un paciente está contento, que sae da consulta cun sorriso, feliz. Cando isto acontece, teño tamén unha sensación de ledicia, dáme moita forza a min mesmo. Dáme forza para seguir adiante. Ás veces o noso traballo é ben duro, mais cando ves un paciente contento, e que che conta que a súa vida mellorou moito, é algo que merece moito a pena. É un grande estímulo.
— Por que dis que o voso traballo é ben duro?
— Ás veces hai moito estrés. Cómpre tomar decisións, temos unha responsabilidade. Os pacientes que veñen á clínica teñen moitos problemas, e con frecuencia un problema vai acompañado doutros. Normalmente, o seu estado bucal é reflexo do seu estado xeral, da vida que levan. Nós entendemos perfectamente que os nosos pacientes son persoas que teñen moitas dificultades, e podemos solucionar, polo menos, unha parte desas dificultades. Para un paciente é moi importante volver a sorrir, é algo que non ten prezo.
— Cóntanos en breve como é o trato coas persoas usuarias da clínica no día a día…
— Depende das persoas. Hai casos moi complexos, maiormente nos pacientes que teñen algún tipo de discapacidade. Debemos estar preparados para estes casos, darlles a mesma atención, e ás veces é algo difícil, porque encaramos situacións bastante complicadas. Tamén hai ocasións en que debemos explicar ao paciente cuestións básicas de hixiene oral, explicarlle por que a súa saúde bucal é importante e o modo en que inflúe na súa vida. Calquera tratamento, por bo que for, non aguantará moito sen que o propio paciente se esforce por mantelo: a súa saúde bucal tamén depende del. A educación dos pacientes é moi importante.
— Dirías que en Odontoloxía Solidaria aprendiches máis a nivel profesional ou a nivel humano?
— Nos dous niveis. Como che dicía, na parte odontolóxica encaramos casos clínicos complicados que implican tomar decisións. Normalmente falo cos meus colegas, con protesistas dentarios e con outros odontólogos, para poder escoller a mellor solución para o meu paciente. Mais o factor humano inflúe moito. Agora comprendo perfectamente como é traballar con persoas con dificultades de varios tipos, con problemas graves. É moi importante saber tratar estas persoas, e é a mellor experiencia posible. Para min todos os pacientes son iguais; segundo os casos, a abordaxe é diferente, mais o resultado ten que ser sempre o mesmo: un bo tratamento.
— Como definirías o ambiente de traballo?
— É un ambiente de respecto mutuo, que che transmite a sensación de equipo. En calquera momento podes pedir axuda aos teus compañeiros de traballo, sempre funciona o apoio entre nós. Se un compañeiro non é capaz de atender o seu paciente debido ao traballo que ten, eu encárgome de atender ese paciente para que non teña que agardar. É como unha familia, a compoñente de amizade está presente. E o respecto, insisto, sen respecto non pode existir un equipo, nin unha familia.
— Como explicarías o que facemos en Odontoloxía Solidaria a alguén que non saiba nada de nós?
— Diríalle que o que facemos é moito máis que só traballo, é outro nivel. Como persoas dun mundo aberto, do espazo único que é o noso planeta, é mellor axudármonos entre nós compartindo a nosa experiencia, independentemente do país, da relixión ou do que for. Cada un de nós ten capacidade para mellorar este mundo. Hai moitas cousas que eu non sei facer, pero son odontólogo, e se o meu traballo fai un pouco mellor este mundo, non pido máis. Cada día vemos como mudamos a vida dos nosos pacientes, e iso é o mellor de todo.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: Convenio de Colaboración co Colexio de Hixienistas de Madrid


text: Comentarios en: “Hai unha sensacion de alegria cando un pode facer algo por outra persoa”


langs: es it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en gl gl gl gl gl es pt en ru en gl pt gl es pt es en en gl en gl

text:
Inaugurada a nova Clínica Solidaria de Albacete | Odsolidaria
Como facer parte do noso voluntariado
Inaugurada a nova Clínica Solidaria de Albacete
A Clínica Solidaria de Albacete
Após máis de dous anos de traballo previo, a Clínica Solidaria de Albacete é xa unha realidade. O novo centro de Odontoloxía Solidaria foi inaugurado onte, 17 de febreiro, durante un acto ao que acudiron máis de setenta persoas.
Ademais do vicepresidente de OS, Rafa Montaña, e o presidente do Colegio de Odontólogas/os de Albacete, Ismael Tárraga, participaron no evento diversos representantes institucionais. É o caso dos alcaldes de Albacete, Javier Cuenca, e o de Tobarra, Pío Bernabéu, ben como Blanca Hernández, delegada de Saúde da Xunta de Castilla – La Mancha, e Nieves García, deputada de Servizos Sociais da Deputación de Albacete.
Tamén nos acompañaron, en tan significativa xornada, o bispo de Albacete, Ciriaco Benavente, e representantes de entidades de acción social, como Cáritas, Cruz Vermella e os Irmáns Franciscanos da Cruz Branca.
Promovida pola dra. Dolores Cuenca, a nova Clínica Solidaria ocupa un local de 85 metros cadrados na rúa Gerona de Albacete, e dispón de dúas cadeiras de dentista para atender as e os pacientes que a ela acudan. Usuarias/os que sempre chegarán á Fundación derivadas/os polos Servizos Sociais da zona.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: “A xente que o pasa mal non é tan diferente de calquera de nós”


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en en gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“Aínda podemos facer cousas entre todos para mellorar a sociedade” | Odsolidaria
Como facer parte do noso voluntariado
“Aínda podemos facer cousas entre todos para mellorar a sociedade”
Desde hai unhas semanas, José Sanchis é o novo Delegado Social da Clínica Solidaria de Valencia que, desde 1999, traballa pola saúde oral das persoas que non poden acceder á saúde oral en condicións de mercado a causa da súa situación socioeconómica. José, protesista dental de 52 anos, colabora con Odontoloxía Solidaria desde 2008, e encara con ilusión a súa nova responsabilidade.
— Levas xa bastantes anos implicado no traballo solidario da Fundación. Por que decidiches dar o paso e facer parte deste proxecto?
— Inicialmente houbo unha cousa que me chamou a atención. Cando me movía nos ambientes do sector, vía con frecuencia o adhesivo de Odontoloxía Solidaria. Era algo que me chamaba a atención e, sen coñecelo aínda, xa intuía que me ía gustar. Até que un día en que estaba pola zona da clínica, decidín subir e preguntar. Entón vin a dinámica de OS, gustoume e decidín colaborar na medida do posible. A partir dese momento, pouco a pouco, foi ampliándose o foco: comecei a coñecer a xente, a maneira de traballar… e até o día de hoxe. Estou a gusto co labor que facemos.
— Colaboraras con algunha entidade de acción social antes?
— Si, mais deixeino por circunstancias persoas durante uns anos. Desde ben novo, con 13 ou 14 anos, estiven a colaborar coa Cruz Vermella. En Odontoloxía Solidaria retomei este camiño. Vin que non é nada fácil, porque cómpre lidar con bastantes cousas mais, ao último, as satisfaccións e as recompensas son moitas.
— Fálanos un pouco destas satisfaccións e recompensas de tipo persoal…
— A situación social na rúa agora mesmo todos sabemos como está, maiormente no sector de poboación que acostumamos tratar. Ver as persoas que saen da clínica con ese sorriso sincero, sen ese temor, sen levar a man á boca para tapar “a cicatriz” por iren desdentadas… a verdade é que enche moito, leva a pensar que aínda se poden facer cousas entre todos para mellorar a sociedade. Hai sitio e tempo para todo e para todos.
— Como viches a evolución da Clínica Solidaria de Valencia desde que comezaches até agora?
— Pouco a pouco foi afianzándose, e unha vez que tivo unha base firme vin que comezou a ir bastante liviá, que está a funcionar dun modo bastante dinámico. Vexo que o ambiente de traballo na clínica é moi cordial. Os voluntarios veñen con moita ilusión e tratan moi ben os pacientes, que é algo que me encanta. Nalgúns casos, hai pacientes que parecen temer que os reprendan por como teñen a súa cavidade bucal, mais ao ver que os meus compañeiros os tratan con dozura e empatía, mudan inmediatamente. Entre os compañeiros o ambiente é moi bo. Se non houbese bo ambiente e cordialidade, o que alí se fai non se podería facer.
— Que dirías a un compañeiro de profesión para convidalo a facer parte de Odontoloxía Solidaria?
— Depende de quen fose, sempre é preciso procurar o lado humano de cada persoa. Todas as explicacións que puidese dar serían positivas, mais o realmente bo sería que nos coñecese, que vise os pacientes… o que esa persoa vivise ao coñecer como funcionamos.
— Como encaras a responsabilidade de ser o novo Delegado Social da clínica de Valencia?
— O meu labor consiste en ver as posibles deficiencias que poida ter a clínica e, sobre todo, as posibles melloras que se poidan aplicar. Tamén ver de que forma podemos facer que a dinámica da clínica sexa máis fluída. Sempre hai pequenos detalles que pulir. Eu encároo con ilusión, é claro. Espero colaborar para que a clínica sexa aínda máis funcional, e que sexa beneficiosa para todos: para os pacientes e para os voluntarios. Todo o mundo pode e debe aprender dos demais.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl es

text: Comentarios en: “A solidariedade xorde dunha profunda empatía”


text: Comentarios en: O Consello Xeral de Dentistas premia o proxecto de Odontoloxía Solidaria en Tetuán.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en es gl gl gl gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“ESTAMOS NO MUNDO PARA FACERMOS MÁIS FÁCIL A VIDA DOS DEMAIS” | Odsolidaria
Como facer parte do noso voluntariado
Conversamos con Irene Iglesias Rubio, odontóloga de 41 anos e residente en Segovia. Irene coñeceu Odontoloxía Solidaria cando estaba a estudar na Universidade Complutense de Madrid, e rapidamente comezou a colaborar coa Fundación, chegando a facer parte do Padroado da nosa entidade. Tamén é unha destacada blogueira en temas de saúde bucodental.
—  Fálanos da túa traxectoria en Odontoloxía Solidaria. Como comezou todo?
— Pois estando aínda a estudar a carreira na Complutense. Un amigo tiña que facer a memoria de licenciatura sobre un tema de prevención que implicaba ver crianzas, e foi Odontoloxía Solidaria a que lle deu a oportunidade de traballar con elas. A partir de aí, comecei a colaborar. Primeiro ía á Clínica Solidaria de Madrid a axudar este compañeiro e, despois, xa fiquei como voluntaria. Mentres estaba a estudar, ía axudar os dentistas. Limpaba: era moi feliz limpando as cadeiras de dentista. Desde que estaba no instituto quería ser dentista, e simplemente estar perto dunha cadeira de dentista xa me puña moi contenta. Era feliz limpando as cadeiras, limpando os armarios, ordenando o material… Non era, nin é, política de Odontoloxía Solidaria que o estudantado traballe cos pacientes, e eu estaba de acordo. Un tempo despois, a partir do ano 2001, entrei a facer parte do Padroado, no que estiven un par de lexislaturas. Actualmente non teño tanta dispoñibilidade como nos primeiros anos, mais continúo vinculada dunha maneira máis puntual. Teño o meu “microproxecto” solidario na cadea de Segovia, aínda que quizais só cada dous anos teña un paciente que poida ser atendido cos criterios que temos nós. Hai escasas semanas puxen unha prótese, mais penso que non o facía desde hai algúns anos.
— Por que ao coñecer Odontoloxía Solidaria te implicaches tan rapidamente e con tanto entusiasmo?
— Ao primeiro, por axudar e por coñecer de perto o que era unha clínica dental. Fíxome sentir útil desde o primeiro momento e, ademais, había moi bo ambiente de traballo. Mais, sobre todo, por axudar, porque cando ti axudas recibes máis do que dás. Ves mundo a través dos ollos dos pacientes, cousas que non verías se ficases fechada no teu mundo de resinas compostas e implantes “megaguais”… Tamén pola prevención. A prevención coñecina só e exclusivamente a través de Odontoloxía Solidaria: a non agresión, o ter coidado para que o que fagas non sexa peor que o que xa trae o paciente. Iso aplícoo constantemente na miña clínica, e é o que me lembra a miña vocación. Mais insisto en que a motivación principal é axudar. A solidariedade é importante porque mañá podes ser ti quen está do outro lado. Canta xente estaba ben situada hai cinco ou seis anos e agora é paciente de Odontoloxía Solidaria? Penso que estamos postos no mundo para facermos a vida máis fácil aos demais. Neste sentido, coa odontoloxía eu podo axudar a que a xente teña unha vida máis fácil, e outra persoa axudarame a min noutra cousa. Cada un sabe o que sabe, e eu penso que temos a obriga moral de compartirmos o coñecemento co resto das persoas.
— A experiencia no Padroado foi positiva?
— Totalmente. Foi unha época de aprendizaxe moi intensa. Eu non sabía nada en comparación con todo o que sabían os meus compañeiros, de todo o que eran capaces de dar. Eran xente que estaba moi por encima de min, como persoas e como dentistas. Tamén me dei conta de que levar adiante todo este labor require un traballo de gabinete tremendo, que moitas veces os voluntarios non poden valorar porque non o coñecen directamente. As decisións que se toman nunca son as dunha soa persoa, sempre se toman por consenso, e ás veces hai disparidades de criterio, de maneira que temos que pórnos de acordo para que as cousas saian adiante. Este proceso tamén é ben bonito.
— Ves a Fundación nun bo momento?
— Crecemos moito. Xa somos maiores; deixamos atrás a fase adolescente na que nos econtrabamos cando entrei eu. Penso que estamos a dar pasos firmes e que somos a referencia en temas de saúde oral e solidariedade en España e na Europa.
— Hai un par de anos, comezaches co teu blogue Evidientemente, dedicado a temas de saúde oral. Con que obxectivo o puxeches a andar?
— Xurdiu porque penso que a odontoloxía é unha profesión que a xente non coñece, que
simplemente teme. E penso que a xente tampouco sabe o barato, o fácil e o eficaz que é ter saúde bucodental. Facer chegar este coñecemento paciente a paciente é moi lento, non es un axente multiplicador. A través das redes, dáste conta de que chegas a moita máis xente e es capaz de conseguir mellor os obxectivos de saúde. A xente ten dúbidas que son moi fáciles de resolver por parte dos dentistas, mais non llas preguntan. E ás veces os dentistas apenas están centrados en solucionar as caries, ou en decidir se colocan a restauración dunha porcelana ou doutra. Mais iso non che soluciona a saúde, son só parches. O persoal sanitario ten que comunicar, saber explicar e isto a través das redes é moi fácil, moi barato, e penso que non se me dá mal. O obxectivo é explicar á poboación o que facemos os dentistas e como previr as enfermidades.
— No teu blogue aseveras que no gremio existen algúns prexuízos contra a lactación, un tema que abordaches con frecuencia…
— Existe un descoñecemento atroz dos temas de lactación entre os dentistas. É o mesmo que acontece cando a un pediatra lle preguntas sobre os dentes, que non ten idea. Ás veces, dentistas e pediatras din cousas que non contan con base científica. O primeiro que recomendan perante unha crianza con caries que viron mamar na sala de espera é que sexa destetada… sen interesárense pola dieta, polo consumo de azucre, polas condicións do cepillado ou polo ambiente familiar en que vive a crianza. Dáme moita mágoa que a lactación, que é un período tan bonito que pasas con teu fillo (e pode durar o que queiras ti e o que queira o neno), se deixe de lado sen investigar máis.
— De feito, o teu traballo como blogueira céntrase moito na saúde oral durante o período de cero a tres anos. Que especificidades ten a odontoloxía neste caso concreto?
— Ten patoloxías moi frecuentes, como as maloclusións (anaraxias) e as caries, e os condicionantes de relación que teñen as crianzas. Cando estás a atender unha crianza, en realidade non atendes un paciente, atendes unha familia ou, como mínimo, a díade nai-bebé. Non me vale explorar apenas a crianza, teño que explorar a unidade familiar. Teño que coñecer como teñen a boca os pais, teño que ver como é a relación entre nai e fillo e entre os pais, porque moitas veces hai unha má relación entre os pais e isto pode repercutir directamente na saúde bucodental das crianzas. A crianza pode ter enfermidades, claro que si, mais non esquezamos que estamos na primeira dentición (dentes de leite), e isto é un ensaio para a que será a dentición definitiva. Se os factores de risco que temos de bebé continúan máis adiante, vamos ter un adulto enfermo. Esta idade é moi boa para corrixir.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en pl gl gl gl gl gl gl gl gl gl gl gl gl gl gl gl es pt en ru en gl pt gl es pt es en en gl en gl

text:
“Mañá podemos ser nós quen precisemos de axuda” | Odsolidaria
Como facer parte do noso voluntariado
Íñigo San Luís Bugallo é un dos voluntarios que dedican tempo e coñecementos a favor das persoas máis desfavorecidas nunha das nosas clínicas. Ten o seu propio centro dental en Bergondo, pero cada quince días, este odontólogo de 50 anos acode á Clínica Solidaria da Coruña, onde atende persoas que, a causa da súa situación, non poden acceder a tratamentos de saúde bucodental en condicións de mercado. Falamos con el sobre as motivacións e experiencias deste voluntariado.
— Comezaches na Clínica Solidaria da Coruña a primavera pasada. Antes diso, colaboraras con algunha ONG?
— Non, ningunha. Era algo que sempre estaba na miña mente. Anos atrás pensara que podía estar ben implicarme en temas de cooperación internacional, na América do Sur ou África, pero foi algo que nunca concretei. Era algo que sempre estaba na miña mente, pero que non fixen até que coñecín este proxecto de Odontoloxía Solidaria, que me pareceu fenomenal.
— E por que desta vez decidiches dar o paso?
— Na miña consulta privada estaba a ouvir dramas familiares continuamente, sobre o mal que o está a pasar a xente pola situación actual, pola crise. Pouco a pouco fun vendo que a xente non pode máis. A partir destas constatacións fun tomando máis consciencia do tema, e iso foi o que me levou a dar un pouquiño do meu tempo. Actualmente colaboro con Odontoloxía Solidaria indo á clínica unha tarde cada quince días. Con Odontoloxía Solidaria teño a oportunidade de axudar aquí, onde é realmente moi necesario.
— Que tal a experiencia até o momento?
— Moi ben, moi boa. Moi bos compañeiros. E con respecto aos pacientes, ves que son xente que valora o teu traballo, que valora que esteas a dar o teu tempo para isto.
— Ás veces, encontrarás pacientes con situacións persoais especialmente duras…
— Si, con certeza. E iso véxoo tamén na privada, como che dicía antes. A situación é moi dura.
— No persoal, que che dá o traballo solidario?
— É moi gratificante poder axudar as persoas en algo do que tes coñecementos. Pero, ademais, tamén temos que pensar que o futuro da odontoloxía é incerto, e que o das nosas pensións tamén. O día de mañá quizais sexamos nós quen precisemos de axuda. Hoxe estás arriba e mañá non. É unha forma de solidarizarse coa xente que ten problemas, porque eu tamén podo ser unha desas persoas mañá. Iso tamén me levou a colaborar pero, de certo é moi gratificante e é moi agradecido poder actuar nun campo no que sei que podo axudar.
— Que che parecen os protocolos, o método de traballo das clínicas?
— Penso que está moi ben. Loxicamente, sobre a marcha vamos dándonos conta de cousas que se poden mellorar. Cando iso ocorre, fálase e pouco a pouco van solucionándose todos os asuntos. As cousas axústanse sen maior problema.
— Que dirías a unha compañeira ou compañeiro odontólogo para que se implique na nosa organización?
— Que é un campo que coñecemos, e que pode ser mellor que axudar nisto? Ese compañeiro, na súa consulta, estará a darse conta da triste realidade social, igual que eu. Animaríao dicíndolle que se vai sentir moito mellor podendo axudar.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: Máis de cen persoas refuxiadas atendidas polos voluntarios de OS en Grecia


text: Comentarios en: Odontoloxía Solidaria aproba as súas normas de bo goberno e boas prácticas


langs: gl it ca lt gl gl gl gl gl gl gl gl gl gl gl gl gl gl gl gl sk gl es pt gl pt pt ca pt gl gl en ca en gl gl gl gl en gl gl gl gl gl es gl es es gl gl es es es gl gl es gl es pl gl es pt pt th pt pt pt ca pt gl gl gl es en gl gl es gl gl en es gl gl gl es pt en ru en gl pt gl es pt es en en gl en gl

text:
SEPES concede unha bolsa de 6000 euros para a futura Clínica Solidaria de Burgos | Odsolidaria
Como facer parte do noso voluntariado
SEPES concede unha bolsa de 6000 euros para a futura Clínica Solidaria de Burgos
José Manuel Díaz (centro) recibe a Bolsa SEPES Solidaria 2016 en Bilbao
A Sociedade Española de Próteses Estomatolóxica e Estética (SEPES) concedeu a Odontoloxía Solidaria a Bolsa SEPES Solidaria 2016, dotada con 6000 euros, como achega ao proxecto presentado no seu día por parte da Fundación, coa finalidade de dotar a futura clínica de Burgos dunha Cadeira de Dentista SEPES Solidaria.
O noso compañeiro José Manuel Díaz López-Dóriga, promotor da iniciativa e ex-presidente de Odontoloxía Solidaria, recibiu o diploma que acredita a concesión desta importante bolsa onte, sábado día 15 na cidade de Bilbao, no cadro da Asemblea Anual de SEPES.
SEPES é unha asociación científica sen fins lucrativos que agrupa profesionais da odontoloxía dedicados principalmente aos ámbitos da prótese e a estética dental. A entidade constituíuse en 1970 e na actualidade é unha das sociedades científicas do campo da odontoloxía de maior prestixio. A día de hoxe conta con máis de 3500 profesionais asociadas/os.
Testemuños de conexión (ou cookies)
Condicións Xerais de Uso
Diseñado por Alex Martínez Acosta    |   © Copyright, 2008-2015, Odontología Solidaria ®, All rights reserved
Pin It on Pinterest
Odontoloxía Solidaria utiliza os testemuños de conexión (ou cookies) para mellorar a vosa experiencia no noso sitio web. Ao continuares a usar o noso web, estás a aceptar a instalación de testemuños de conexión, nos termos establecidos na nosa Política de testemuños de conexión. Máis información Aceptar
The cookie settings on this website are set to "allow cookies" to give you the best browsing experience possible. If you continue to use this website without changing your cookie settings or you click "Accept" below then you are consenting to this.


text: Comentarios en: “Mañá podemos ser nós quen precisemos de axuda”


langs: es es fr fr es fr en de fr fr en

text:
Logo de ALIANZA PETROLERA FC
Stadium: Daniel Villa Zapata (- - 8000 spe.)
Obtenez le Logo Obtenez le Kit Obtenez le Modèle
Voir toutes les logos de COLOMBIE


langs: es ru en gl en en gl gl es gl es gl es en en es pt fr en nb en en es es es ru en en en gl gl es gl es gl en es es

text:
Carlos Parrilla – Ingeniería Superior Industrial
Escuela Técnica Superior de Ingenieros Industriales de Vigo, 1999
Especialidad Mecánica de intensificación máquinas


langs: es es pt es

text: RSS Próximos eventos - Club Náutico Bajamar